പുതിയ ക്വാറികള്ക്ക് സ്ഥലം കണ്ടെത്താന് സര്ക്കാര് നീക്കം തിരുവനന്തപുരം: തുടര്ച്ചയായെത്തുന്ന പ്രകൃതി ദുരന്തങ്ങളും പാരിസ്ഥിതിക പ്രശ്നങ്ങളും ചര്ച്ചയാകുമ്ബോഴും സംസ്ഥാന സര്ക്കാര് പുതിയ ക്വാറികള് അനുവദിക്കാനുള്ള നീക്കങ്ങളില്. റവന്യൂപുറമ്ബോക്ക് ഭൂമിയില് ക്വാറികള്ക്ക് അനുയോജ്യമായ സ്ഥലം കണ്ടെത്തണമെന്നും ടെന്ഡര് നടപടികള് മുന്നോട്ട് പോയാല് ഉടന് ക്വാറികള്ക്ക് അനുമതി നല്കണമെന്നും ആവശ്യപ്പെട്ട് സംസ്ഥാന സര്ക്കാര് ഇറക്കിയ സര്ക്കുലര് പുറത്തുവന്നു. ജൂലൈ രണ്ടിനാണ് ലാന്ഡ് റവന്യൂ കമ്മിഷണറുടെ പേരില് ഉത്തരവിറങ്ങിയിരിക്കുന്നത്. ഇതു സംബന്ധിച്ച് ജില്ലാ കലക്റ്റര്മാര്ക്കും നിര്ദേശം നല്കിയിട്ടുണ്ട്. ഓരോ താലൂക്കിലും ആര്ഡിഒമാരുടെ നേതൃത്വത്തില് ക്വാറികള്ക്ക് അനുയോജ്യമായ ഭൂമി കണ്ടെത്താനും ഡിസംബറിനുള്ളില് അനുമതി നല്കാനുമാണ് നിര്ദേശം. അടിക്കടിയുണ്ടാകുന്ന ഉരുള്പൊട്ടലുകള്ക്ക് മുഖ്യ കാരണങ്ങളിലൊന്ന് പരിസ്ഥിതി ദുര്ബല മേഖലകളിലെ ക്വാറികളാണെന്ന മുന്നറിയിപ്പുകള് ചര്ച്ചയാകുമ്ബോഴാണ് വീണ്ടും പാറമടകള് നീക്കം പുറത്താകുന്നത്. ഹെക്റ്ററിനു പത്ത് ലക്ഷം കുറഞ്ഞ പാട്ടത്തുക നിശ്ചയിച്ച് ലേലം നടത്തി ഡിസംബറിനുള്ളില് അനുമതി നല്കണമെന്നും സര്ക്കുലറില് പറയുന്നു. ഈ മാസം മുപ്പതിനകം ക്വാറികള് ഏറ്റെടുത്തവരുമായി കരാറൊപ്പിടണം. നിലവിലുള്ള ക്വാറികളില് നിന്ന് സീനിയറേജ് അടക്കം സര്ക്കാരിലേക്ക് ലഭിക്കാനുള്ള കുടിശികകള് ഉടനെ പിരിച്ചെടുക്കാനും നിര്ദേശമുണ്ട്. സ്ഥലം കണ്ടെത്തുമ്ബോള്, ഉരുള്പൊട്ടല്, മണ്ണിടിച്ചില് സാധ്യതയുള്ള റെഡ് സോണുകള്, പരിസ്ഥിലോല പ്രദേശങ്ങള്, വനം എന്നിവ ഒഴിവാക്കണമെന്ന് നിര്ദേശമുണ്ടെങ്കിലും അതിതീവ്ര മഴ ആവര്ത്തിക്കെ, ഉയരംകൂടിയ മേഖലകളില് ക്വാറികള് ജനവാസ മേഖലകള്ക്ക് കൂടുതല് ഭീഷണി ഉയര്ത്തുമെന്ന ആശങ്കയാണുള്ളത്. 2018 ല് മഹാപ്രളയം ഉണ്ടായതിന് ശേഷവും ക്വാറികള്ക്കെതിരേ വന് വിമര്ശനം ഉയര്ന്നെങ്കിലും തൊട്ടടുത്ത വര്ഷം ജനുവരിക്ക് ശേഷം 223 ക്വാറികള്ക്ക് ആണ് സര്ക്കാര് അനുമതി നല്കിയത്. പരിസ്ഥിതി ലോല പ്രദേശങ്ങളെ ഒഴിവാക്കുമെന്ന് ഉത്തരവുകളില് പറയുമ്ബോഴും ഇത് ലംഘിക്കപ്പെടുന്നതിന്റെ ദുരിതം സംസ്ഥാനം പലരീതിയില് അനുഭവിച്ചതാണ്. വിവാദമുണ്ടാകുമ്ബോള് എല്ലാം പരിശോധിച്ചാണ് അനുമതിയെന്ന് സര്ക്കാര് വിശദീകരണം നല്കുകയും ചെയ്യും. ഉരുള്പൊട്ടല് ഉണ്ടായാല് ആ ജില്ലകളിലെ ക്വാറികളുടെ പ്രവര്ത്തനം തത്കാലത്തേക്ക് നിര്ത്തിവച്ച് ജനങ്ങളെ തെറ്റിദ്ധരിപ്പിക്കുകയും പിന്നീട് കൂടുതല് ശക്തിയോടെ മലകള് തുരന്നെടുക്കുകയും ചെയ്യന്ന മാഫിയകള്ക്ക് സര്ക്കാര് കുടപിടിച്ച് കൊടുക്കരുതെന്നാണ് പരിസ്ഥിതി പ്രവര്ത്തകരുടെ അപേക്ഷ. എന്നാല്, കോടതി നിര്ദേശ പ്രകാരം സര്ക്കാര് ഭൂമിയിലെ ക്വാറികളുടെ അനുമതിക്ക് കൃത്യമായ രൂപരേഖ ഉണ്ടാക്കുകയാണ് ചെയ്തതെന്നാണ് റവന്യുവകുപ്പിന്റെ വിശദീകരണം.